[pic] | EUROOPAN YHTEISÖJEN KOMISSIO |

Bryssel 7.2.2006

KOM(2006) 53 lopullinen

2003/0300 (COD)

KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON KOMISSION DIREKTIIVIKSI

energian loppukäytön tehokkuudesta ja energiapalveluista (ja neuvoston direktiivin 93/76/ETY kumoamisesta) (KOM(2003) 739 lopullinen, C6-0298/2005-2003/0300 (COD)

KOMISSION EHDOTUSTA MUUTTAVAEY:n perustamissopimuksen 250 (2) artiklan nojalla

2003/0300 (COD)

KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON KOMISSION DIREKTIIVIKSI

energian loppukäytön tehokkuudesta ja energiapalveluista (ja neuvoston direktiivin 93/76/ETY kumoamisesta) (KOM(2003) 739 lopullinen, C6-0298/2005-2003/0300 (COD)

1. JOHDANTO

Euroopan yhteisön perustamissopimuksen 251 artiklan 2 kohdan kolmannen alakohdan c alakohdan mukaan komissio antaa lausunnon Euroopan parlamentin toisessa käsittelyssä ehdottamista tarkistuksista. Komissio antaa jäljempänä lausuntonsa parlamentin ehdottamista tarkistuksista.

2. TAUSTAA

a) Komissio teki ehdotusta koskevan päätöksen 10.12.2003.

b) Ehdotus toimitettiin parlamentille ja neuvostolle 11.12.2003.

c) Alueiden komitea antoi lausuntonsa 17.6.2004.

d) Euroopan talous- ja sosiaalikomitea antoi lausuntonsa 28.10.2004.

e) Parlamentti antoi lausuntonsa ensimmäisessä käsittelyssä 7.6.2005.

f) Neuvosto pääsi ehdotuksesta poliittiseen yhteisymmärrykseen 28.6.2005.

g) Yhteinen kanta vahvistettiin 23.9.2005.

h) Parlamentti antoi lausuntonsa toisessa käsittelyssä 13.12.2005.

3. EHDOTUKSEN TARKOITUS

Ehdotuksen tavoitteena on edistää energiatehokkuutta ja energiapalveluja sekä kehittää näiden markkinoita. Siten sillä pyritään edistämään ympäristönsuojelua ja lisäämään energian toimitusvarmuutta.

Ehdotuksella on tarkoitus poistaa tiedollisia, taloudellisia, institutionaalisia ja muita esteitä, jotka vaikeuttavat niiden merkittävien energiansäästömahdollisuuksien hyödyntämistä, joita on kaikissa jäsenvaltioissa. Tämä tavoite pyritään saavuttamaan vaatimalla parannuksia seuraaviin tekijöihin: tiedotus; energiapalvelujen tarjoajien ja energiatehokkuuden edistäjien pätevyys ja akkreditointi; energiansäästöä edistävät rahoitusvälineet; tariffirakenteet; rahoitusmekanismit; energia-auditoinnit sekä energiankulutuksen mittaaminen ja laskutus. Direktiivin täysimittaisen täytäntöönpanon varmistamiseksi siinä asetetaan yhtenäinen tavoite vuosittaista energiansäästöä varten sekä julkista sektoria koskevat energiansäästövelvollisuudet. Energian jakelijat ja vähittäismyyjät velvoitetaan parantamaan asiakkailleen tarjoamiaan energiapalveluja ja energiatehokkuutta. Lisäksi direktiivissä on säännökset yhdenmukaisista mittausmenetelmistä ja raportointivaatimuksista, jotka antavat mahdollisuuden mitata energiatehokkuuden paranemista ja raportoida siitä.

4. KOMISSION LAUSUNTO EUROOPAN PARLAMENTIN TARKISTUKSISTA

4.1. Komission hyväksymät tarkistukset

Komissio hyväksyy kaikki Euroopan parlamentin esittämät 49 tarkistusta sellaisinaan. Tarkistukset perustuvat Euroopan parlamentin ja neuvoston toista käsittelyä varten sopimaan kompromissipakettiin. Ne ovat komission ehdotuksen tavoitteiden mukaisia, ja niissä asetetaan velvollisuuksia, joilla kompensoidaan sitä, että ehdotuksessa ei aseteta sitovaa energiansäästötavoitetta eikä erillistä tavoitetta julkista sektoria varten[1]. Kompromissien tekoa on helpottanut se, että ehdotukseen on lisätty säännökset energiatehokkuutta koskevista kansallisista toimintasuunnitelmista sekä niihin liittyvät raportointivaatimukset (tarkistus 73, joka koskee 4 artiklan 2 kohtaa, ja tarkistus 84, joka koskee 14 artiklan 2 kohtaa). Siihen on myös lisätty julkista sektoria koskevat sitovat vaatimukset (tarkistuksessa 75, joka koskee 5 artiklan 1 kohdan 2 alakohtaa), joiden perusteella komission on ollut helpompi hyväksyä kompromissiehdotus.

Yhteiseen kantaan tehdyt tarkistukset koskevat lähinnä seuraavia seikkoja:

- Johdanto-osan uudet kappaleet, joilla selvennetään tiettyjä artikloissa esitettyjä ehtoja. Tämä koskee erityisesti 4, 5 ja 6 artiklaa, joissa asetetaan energiansäästötavoitteet, julkista sektoria koskevat velvollisuudet sekä energian vähittäismyyjiä ja jakeluyrityksiä koskevat velvollisuudet.

- Määritelmät (3 artikla), joilla laajennetaan direktiivin soveltamisalaa, vaikkakaan ei paljon.

- Energiansäästöjä koskeva välitavoite, joka on asetettava direktiivin kolmatta soveltamisvuotta varten ja josta on raportoitava ensimmäisessä energiatehokkuutta koskevassa kansallisessa toimintasuunnitelmassa 30. kesäkuuta 2007 mennessä. Lisäksi kunkin jäsenvaltion on esitettävä katsaus strategiasta, jonka avulla se pyrkii saavuttamaan välitavoitteen ja yleiset energiansäästötavoitteet (4 artiklan 2 kohta).

- Jäsenvaltioita ja komissiota koskevat järjestelmälliset ja tiukat raportointivaatimukset (14 artikla), jotka koskevat myös julkisen sektorin toimintaa (johdanto-osan 10 b kappale).

- Energiatehokkuuden paranemista mittaavan järjestelmän kehittäminen (15 artikla ja liitteet I, III ja IV).

- Uusi, ohjeellinen luettelo energian muuntomarkkinoista ja niiden osamarkkinoista, joita varten voidaan kehittää viitearvot (liite IV a).

- Uudet julkista sektoria koskevat vaatimukset, jotka liittyvät energiatehokkaiden rakennusten hankkimiseen, vuokraamiseen, korvaamiseen ja parantamiseen (liite V).

5. PÄÄTELMÄT

Komissio muuttaa EY:n perustamissopimuksen 250 artiklan 2 kohdan mukaisesti ehdotustaan edellä esitetyllä tavalla.

[1] On syytä muistaa, että komissio hylkäsi yhteisen kannan juuri sillä perusteella, että siitä puuttuivat pakolliset energiansäästötavoitteet ja julkista sektoria koskeva erillinen säästötavoite.